CELEX: 62007CN0344
Language: da
Date: 2007-07-25 00:00:00
Title: Sag C-344/07 P: Appel iværksat den 25. juli 2007 til prøvelse af dom afsagt af Retten i Første Instans (Tredje Afdeling) den 16. maj 2007 i sag T-491/04 — Merant GmbH mod Kontoret for Harmonisering i det Indre Marked (Varemærker og Design), intervenient: Focus Magazin Verlag GmbH

29.3.2008   
            
            
               DA
            
            
               Den Europæiske Unions Tidende
            
            
               C 79/11
            
         Appel iværksat den 25. juli 2007 til prøvelse af dom afsagt af Retten i Første Instans (Tredje Afdeling) den 16. maj 2007 i sag T-491/04 — Merant GmbH mod Kontoret for Harmonisering i det Indre Marked (Varemærker og Design), intervenient: Focus Magazin Verlag GmbH
   (Sag C-344/07 P)
   (2008/C 79/20)
   Processprog: tysk
   Parter
   
      Appellant: Focus Magazin Verlag GmbH (ved Rechtsanwälte M. Herrmann og B. Müller)
   
      De andre parter i appelsagen:
   
               1.
            
            
               Kontoret for Harmonisering i det Indre Marked (Varemærker og Design)
            
         
               2.
            
            
               Merant GmbH
            
         Appellanten har nedlagt følgende påstande
   
               —
            
            
               Dommen afsagt af Retten i Første Instans (Tredje Afdeling) den 16. maj 2007 i sag T-491/04 ophæves og Harmoniseringskontoret frifindes.
            
         Anbringender og væsentligste argumenter
   
               1.
            
            
               Dommen er støttet på en urigtig fortolkning af artikel 8, stk. 1, litra b), i Rådets forordning (EF) nr. 40/94 af 20. december 1993 om EF-varemærker (1) og dermed på en betydelig tilsidesættelse af intervenientens/appellantens rettigheder.
            
         
               2.
            
            
               Rettighedskrænkelsen skyldes en urigtig og summarisk vurdering af de faktiske omstændigheder, der ligger til grund for sagen, samt en udvidelse af fortolkningen af begrebet »risiko for forveksling« som omhandlet i artikel 8, stk. 1, litra b), i forordning nr. 40/94.
            
         
               3.
            
            
               Den af Retten anlagte fortolkning, hvorefter det begrebsmæssige indhold af tegnet »MICRO FOCUS« er »lidt fokus«, er ikke i overensstemmelse med de almindelige principper vedrørende spørgsmålet om risiko for forveksling. Begrebet vil kun kunne tillægges denne begrebsmæssige betydning, hvis de tyske grammatiske regler blev anvendt forkert. På grundlag af denne fortolkning af tegnet »MICRO FOCUS« nåede Retten til den urigtige konklusion, at det alene var bestanddelen »Focus« i det sammensatte ord- og figurmærke »MICRO FOCUS« skulle sammenholdes med det ansøgte tegn »FOCUS«. På dette grundlag fandt Retten således med urette, at der forelå en risiko for forveksling. Såfremt Retten havde betragtet ord- og figurmærket »MICRO FOCUS« som helhed, ville den have foretaget en korrekt fortolkning af artikel 8, stk. 1, litra b), i forordning nr. 40/94.
            
         
      (1)  EFT 1994 L 11, s. 1.